**Referat af generalforsamling**

Referat af ordinær generalforsamling i DcH-Fredtoften

Mandag 04.11.2024 kl.18:00

i foreningens klubhus på Fredtoftevej 7.

Tilstede: Birgitte Eriksen, Phillip Assum, Marianne Jennes, Charlotte Feldthaus, Mette Volters og Henrik Tidemand (referat). Ingen havde bedt om adgang via Meet, Jørgen og Annete Madsen havde meldt fra men med OK for evt. genvalg,

**Dagsorden**

1. Valg af dirigent: Philip. Der var nogen som havde savnet klokkeslæt for GF men ingen protester over dato dagsorden mm.

2. Beretning af lokalforeningens formand:
Se den skriftlige beretning. Den blev udleveret på GF, da alle andre deltage godt kunne læse i klubhusets belysning. Af spørgsmål og tilføjelser var der følgende:

- Ja tak til endnu et juleskovspor.
Forslag om Search house i Mørkøv. Der skal blot bookes så langt frem i tiden. Equillityhallen i Vipperød er kun for 1-2 adgangen, så der går et klubarrangement ikke.

- Marianne / Emma har stoppet med Rally, har bestået 1. NW, men Marianne er i tvivl om hun vil så meget mere den vej med 14½år gamle Emma.

 - Ingen umiddelbare tilsagn om at komme på instruktør grunduddannelse.

- Rigtig meget snak men ikke lige den gode ide om hvordan problemet med at have Hoopers udstyr opbevaret og anvendelig på vores hjørne af Fredtoften. Det fylder og vejer for meget til at gå med mellem klubhuset og vores hjørne. At få lov at stille et skab op ved træningspladsen af Fredensborg kommune er forsøgt et helt år, synes umuligt. En trailer parkeret nedenfor pladsen er ulovligt. Snak om andet? Mette var ret glad for ideen om en lille havetraktor med trailer parkeret bag klubhuset, men vi var flere som har dårlige erfaringer med tyveri og hærværk. Henrik og Marianne har fx været med til oprydning efter 2 nedbrændte klubhuse. Det er også derfor vi ikke protesterer over kommunens forbud mod skiltning mm.
Dvs. Vi vil stadigt gerne, og vil fortsat købe udstyr – hvis vi finder en måde at opbevare det på.

- Alle deltagere på GF sagde ja til en dag med vedligehold af klubhuset udvendigt når vejret bliver lidt bedre.

3. Regnskabsaflæggelse af lokalforeningens kasserer.
Fremlagt af kasserer Birgitte. Det blev også underskrevet af revisorerne.
Birgitte er usikker på om der er ukendte opkrævninger fra lands og kreds. Hun har ifølge klubmodul support nok været ramt af den mailserverfejl som gjorde at udvalgte modtagere ikke fik deres mail. (Henrik er tilsyneladende den eneste i kreds6 som har fået at vide fra klubmodul, at der havde været mailserver problemer. Birgitte er ikke den eneste i kreds6, der har været ramt). Umiddelbart synes hun at der er opkrævet og betalt for flere medlemmer end der skulle. Det med opkrævning for udmeldte skulle være løst fremadrettet ved at Birgitte nu kender den nye måde klubmodul er ændret mht. afmeldinger / udmeldinger. Det gamle var ikke nær så flot som det nye.
Klubmodul er DcH-hovedbestyrelsens valg, og vi skal bruge det.
Nye hævekort er bestilt og nu digitalt signeret af hele bestyrelsen. De var bestilt fordi de sidste 2 opkrævninger kom med link til brug med betalingskort, men uden det kontonummer, der skulle overføres til.

4. Indkomne forslag (Ingen modtaget rettidigt)
Til næste års generalforsamling vil der være forslaget fra banken om at tilføje ”Foreningen tegnes af formand og kasserer ” under bestyrelsen, for så slipper banken for at skulle udføre ”kend din kunde” for alle bestyrelsesmedlemmer.

5. Fastsættelse af kontingent, træningsgebyr

Uændret; dvs. sammenlagt 1000kr årligt for en der går på hold og skal betale grundkontingent. 500kr for Best medlemmer.

6. Valg af formand (lige år)
 Henrik Tidemand blev genvalgt 2022.

7. Valg af kasserer (ulige år).
Birgitte Eriksen valgt 2023. Ingen ændring i år.

8. Valg af bestyrelsesmedlemmer. (mindst 3 for at opfylde vedtægterne)
Charlotte Feldthaus genvalgt for 2 år.
Mette Volters og Phillip Assum valgt for 2år 2023. Ingen ændring.

9. Valg af to suppleanter til bestyrelsen.
Jørgen Madsen og Anette Madsen blev genvalgt.

10. Valg af to revisorer
Marianne Jennes og Charlotte Feldthaus genvalgt.

11. Valg af en revisorsuppleant
Mette Wolthers genvalgt til revisorsuppleant.

12. Eventuelt
Årsagen til at nogle havde savnet klokkeslættet var muligvis også i Klubmodul. Henrik havde udsendt 1. gang med valget ”alle medlemmer”. Der var tilsyneladende blevet sendt til alle profiler som IKKE var medlemmer. Ved genudsendelsen så var selve dagsordenen ikke kommet med, så det var kun dato og henvisningen til vedtægterne på klubmodul-hjemmesiden som var kommet frem til det andet forsøg med at vælge hold deltagere, passive og årskontingent, og så lade Sendmail om at fjerne dubletter. Dvs. ved denne generalforsamling har vi haft hele 2 grunde til at det stadigt er relevant at bede om kvittering for om folk har fået deres indkaldelser. (Jeg, Henrik, havde dog kun rykket for bekræftelse fra dem der faktisk stod med tilmeldt passiv /årskontingent)

Med tak for god ro og orden, Phillip Assum \_\_\_\_\_\_\_\_\_\_\_\_\_\_\_\_\_\_\_